open-index/open-wikipedia-markdown huggingface dataset:
ויליאם מילר (מושל קרוליינה הצפונית)

**ויליאם מילר** (באנגלית: **William Miller**; 1770–1825) היה פוליטיקאי אמריקאי מקרוליינה הצפונית, איש המפלגה הדמוקרטית-רפובליקנית, שכיהן כתובע הכללי המדינתי ב-1810, לאחר מכן ועד 1814 כחבר בית הנבחרים של קרוליינה הצפונית (מתוכן בשנתיים האחרונות כיושב ראש הבית), לאחר מכן ועד 1817 כמושל קרוליינה הצפונית ה-18, וב-1821 כחבר הסנאט של קרוליינה הצפונית. הוא נפטר ב-1825, בדרכו למקום שירותו כשגריר ארצות הברית בגואטמלה.
## ראשית חייו
ויליאם מילר נולד במחוז וורן שבקרוליינה הצפונית, כבנו של החוואי תומאס מילר. מקורות מסוימים מציינים את שנת לידתו כ-1770, ואחרים כ-1783 או 1784. בכל אופן, ידוע שהוא התייתם בגיל תשע, וירש חוות מטעים גדולה. ב-1802 הוא למד לזמן מה באוניברסיטת קרוליינה הצפונית בצ'אפל היל, אך לא השלים את לימודיו. ב-1805 הוא החל לעסוק בעריכת דין.

## קריירה פוליטית
ב-1810 מונה מילר על ידי המושל דייוויד סטון לתפקיד התובע הכללי המדינתי של קרוליינה הצפונית לכמה חודשים להשלמת שארית תקופת כהונתו של אוליבר פיטס, גם הוא ממחוז וורן, שהתפטר מתפקידו. באותה שנה הוא נבחר לבית הנבחרים של קרוליינה הצפונית, בו הוא כיהן עד 1814, ובשנתיים האחרונות לכהונתו בבית כיהן כיושב הראש שלו.

בנובמבר 1814 נבחר מילר על ידי האספה הכללית המדינתית כמושל קרוליינה הצפונית ה-18, בשלבים האחרונים של מלחמת 1812 שבה הוא תמך. במהלך תקופת כהונתו כמושל, הניח מילר את היסודות להרחבת מערכת החינוך המדינתית, והיה חבר חבר הנאמנים של אוניברסיטת קרוליינה הצפונית עד מותו.

לאחר שכיהן בשלושת תקופות הכהונה המרביות שהיו אז בהגבלת הכהונה בחוקת קרוליינה הצפונית, סיים מילר את תפקידו כמושל ב-1817. הוא נבחר לסנאט של קרוליינה הצפונית ב-1821 וכיהן בו שנה אחת לאחר שלא עלה בידו להיבחר לתקופת כהונה שנייה.

ב-1825 מינה הנשיא ג'ון קווינסי אדמס את מילר כשגריר בגואטמלה. בדרכו למקום השירות, נפטר מילר בקי וסט ב-10 בספטמבר 1825 לאחר שחלה שלושה ימים בקדחת צהובה. ככל הנראה הוא נקבר בים, שכן מזכיר המשלחת שליווה אותו, דיווח על מותו של מילר למחלקת המדינה רק כאשר הספינה הגיעה להוואנה 11 יום לאחר מכן. בדיווחים אחרים מצוין שמילר נפטר בגואטמלה בתחילת 1826 זמן קצר לאחר הגיעו לשם.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1120.

## קישורים חיצוניים
* ויליאם מילר באתר אגודת המושלים הלאומית 
* ויליאם מילר באנציקלופדיה של קרוליינה הצפונית 
* ויליאם מילר באתר The Political Graveyard 

## הערות שוליים

קטגוריה:אמריקאים ילידי קרוליינה הצפונית
קטגוריה:מושלי קרוליינה הצפונית
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:התובעים הכלליים של קרוליינה הצפונית
קטגוריה:חברי האספה הכללית של קרוליינה הצפונית
קטגוריה:אמריקאים שנולדו ב-1770
קטגוריה:אמריקאים שנפטרו ב-1825
האוסף (אלבום של חוה אלברשטיין)

"**האוסף**" הוא מארז תקליטורים מאת הזמרת-יוצרת הישראלית חוה אלברשטיין, שיצא לאור בישראל בשנת 1998. המארז כולל ארבעה תקליטורים ובהם 60 שירים, אשר נבחרו מתוך גוף יצירתה של אלברשטיין שנפרש על פני כשלושה עשורים. המארז יצא בהפצת חברת מדיה דיירקט בשיווק ישיר, מחוץ לרשתות החנויות, ובהמשך הופצה גם מהדורה קמעונאית מסודרת. עריכת האוסף נעשתה על ידי אלברשטיין עצמה בשיתוף טל כץ מחברת NMC.

המארז יצא לאחר שכבר פורסמו בעבר שני אלבומי אוסף מצומצמים יותר, "משירי ארץ אהבתי – האוסף הראשון" ו"החיטה צומחת שוב – האוסף השני", אך בניגוד אליהם, "האוסף" משנת 1998 היה האוסף המקיף הראשון שכלל ארבעה תקליטורים.

## רשימת השמעה

## הערות שוליים

קטגוריה:אלבומי אוסף מ-1998
קטגוריה:אלבומי אוסף של חוה אלברשטיין
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
טבח מלכשאהי

**טבח מלכשאהי** (בפרסית: **کشتار مردم معترض در ملکشاهی**, מכונה באיראן גם **השבת השחורה**, **شنبه سیاه**) היה טבח שביצעו משמרות המהפכה האסלאמית נגד מפגינים במהלך המחאות הנרחבות באיראן, בצהרי 3 בינואר 2026, במחוז מלכשאהי שבפרובינציית אילאם. בטבח נרצחו מספר לא ידוע של מפגינים.

## רקע

בדצמבר 2025 החל גל מחאה נרחב באיראן על רקע משברים כלכליים מתמשכים, שכללו אינפלציה גבוהה, ירידה חדה בערך המטבע הלאומי ועלייה ביוקר המחיה. בשלביהן הראשונים, המחאות כללו הפגנות בלתי אלימות, שביתות בשווקים וקריאות ביקורת כנגד משטר משמרות המהפכה. אירועים שהתרחשו במקביל למחאות, כגון התפטרותו של , תרמו לליבויין. הבזאר הגדול בטהרן, בו החלו חלק נרחב מהמחאות, הוא מוסד הנחשב כקשור במיוחד לממסד, ולכן חלק מהפרשנים מפרשים את השינוי במעמדו כהשתקפות של חוסר שביעות הרצון בקרב הציבור האיראני ושינוי בתפיסות כלפי המשטר.

בימים שלאחר פרוץ המחאות, התרחב היקף חוסר שביעות הרצון הציבורי וההפגנות לערים ואזורים שונים ברחבי איראן. בפרובינציית אילאם הגיעו המחאות למחוז מלכשאהי, שם פעלו כוחות המשטר לפיזור המפגינים. הפיזור הגאוגרפי הנרחב של המחאות הצביע על הפיכתה של המחאה לפוליטית ואנטי-משטרית, במקום כלכלית בלבד.

## הטבח
ב-3 בינואר 2026 הפגינה קבוצת אנשים במחוז מלכשאהי שבפרובינציית אילאם וקראה קריאות ובהן "". על פי דיווחים של רשת זכויות האדם של כורדיסטן, כוחות של משמרות המהפכה האסלאמית פתחו באש לעבר המפגינים. ארבעה בני אדם נרצחו, ונפצעו כ-30 נוספים, אולם מספרם היה גבוה יותר. הירי התרחש כאשר קבוצת מפגינים עברה ברחוב בו נמצאים משרד המושל ומטה הבסיג' המחוזי. בעקבות הטבח, הטיל המשטר על העיר אמצעי אבטחה כבדים. חלק מהפצועים אושפזו בבית החולים המקומי, ואילו אחרים הועברו לבית החולים אימאם חומייני בעיר אילאם.

כתוצאה מהירי, נהרגו לפחות חמישה אזרחים: מהדי אמאמי-פור, רזה עזימזאדה, פארז אגא-מוחמאדי, מוחמד מוג'דאסי (בוזונה) ולטיף כרימי דרדאם, ולפחות 40 נוספים נפצעו. בין המאושפזים היה עלי כרימי באבולאקי, שמת מספר שעות לאחר מכן מפצעיו.

כלי תקשורת המקורבים למשמרות המהפכה דיווחו על מותו של קצין אחד מקרבם במהלך הטבח.

## לאחר הטבח
מקורות דיווחו כי צוות בבית החולים המקומי התמודד לאחר הטבח עם מחסור באספקת דם וברופאים מומחים, והוא פרסם קריאה פומבית לתרום דם. תושבים מקומיים וצוות בית החולים מנעו מהמשטרה האיראנית להיכנס לבית החולים על מנת למנוע את מעצר הפצועים.

אל בית החולים השני אליו פונו פצועים, בית החולים אימאם ח'ומייני באילאם, נכנסו כוחות הביטחון ביום הטבח וניסו לעצור את הפצועים. מקורות מסרו כי נעשה שימוש בגז מדמיע ובאלות במהלך המעצרים.

ביום ראשון, 4 בינואר 2026, נערכו טקסי הלוויה לשלושה מהמפגינים שנהרגו. בלוויות השתתף ציבור נרחב, שקרא קריאות מחאה נגד המשטר.

## ראו גם
* ההפגנות באיראן (2025–2026)

## הערות שוליים

קטגוריה:ההפגנות באיראן (2025–2026)
קטגוריה:אלימות משטרתית
קטגוריה:2026 באיראן
קטגוריה:משמרות המהפכה האסלאמית
קטגוריה:מעשי טבח במפגינים
קטגוריה:מחאות ב-2026
קטגוריה:מעשי טבח באיראן
גלית קאופמן

**גלית קאופמן** (נולדה ב-1971, בערך) היא אחות, דוקטור לסיעוד המכהנת כמנכ"לית בית החולים האוניברסיטאי אסותא אשדוד באשדוד. היא האחות הראשונה שמונתה לנהל בית חולים ציבורי בישראל.

## ביוגרפיה
גלית קאופמן נולדה ב-1971 (בערך), לאב גרפיקאי שעבד גם כמורה לגרפיקה וניהל דפוס, ולאם שעבדה כאחות. היא גדלה בגבעת שמואל בשכונת רמת אילן. בצבא שירתה כחובשת.

בתום שירותה הצבאי למדה סיעוד, במהלך השנים סיימה דוקטורט בסיעוד.

בתחילת הקריירה המקצועית עבדה כאחות בבית החולים שיבא, לאחר כשלוש שנים קודמה לאחראית על ניתוחי חזה. היא עבדה במכון גרטנר כמנהלת פרויקטים ארציים.

היא הצטרפה למכבי שירותי בריאות כמנהלת פרויקטים, שם התקדמה לראש אגף הסיעוד והמחקרים המקוונים. בשלהי 2015 - תחילת 2016, מונתה לראשת מחוז הצפון של מכבי. באוגוסט 2021 מונתה לנהל את רשת בית בלב מקבוצת מכבי, שלה שישה בתי דיור מוגן וארבעה מוסדות אשפוז גריאטריים.

בנובמבר 2025 נבחרה לכהן כמנכ"לית בית החולים אסותא באשדוד תפקיד אליו נכנסה בתחילת ינואר 2026. זאת בניגוד למקובל למנות רופא לתפקיד ובכך הפכה לאחות הראשונה בישראל שמונתה לנהל בית חולים ציבורי. בשל כך עורר מינויה התנגדות רבה בהסתדרות הרפואית.

## חיים אישיים
גלית קאופמן מתגוררת בקריית אונו. היא נשואה לאורן קאופמן מומחה ברפואת משפחה, ולהם שני ילדים. בתה הילה סטודנטית לסיעוד.

## קישורים חיצוניים
* 

## הערות שוליים

קטגוריה:אחיות
קטגוריה:סגל מכבי שירותי בריאות
קטגוריה:סגל בית החולים האוניברסיטאי אסותא אשדוד
קטגוריה:מנהלי בתי חולים בישראל
קטגוריה:גבעת שמואל: אישים
קטגוריה:קריית אונו: אישים
קטגוריה:ישראלים שנולדו ב-1971
מלכשאהי (מחוז)

**מלכשאהי** הוא מחוז בפרובינציית אילאם במערב איראן. בירתו היא העיר ארקאבז. שבט המלכשאהי הוא השבט הכורדי הגדול ביותר באילאם.

## היסטוריה
בשנת 2008, נפת מלכשאהי הופרדה מנפת מהראן עם הקמת מחוז מלכשאהי, שחולק לשתי נפות בנות שני אזורים כפריים כל אחד, כאשר ארקווז היא בירתו. הכפר דלגושה קיבל מעמד של עיר. לאחר מפקד האוכלוסין הלאומי של 2011, גם הכפר מהר הוגדר כעיר.

## דמוגרפיה
### אוכלוסייה
ממוזער|מחוז מלכשאהי נראה בוורוד במרכז פרובינציית אילאם
בזמן מפקד האוכלוסין של 2011, אוכלוסיית המחוז מנתה 22,587 נפשות ב-5,626 משקי בית. במפקד האוכלוסין של 2016 מנתה אוכלוסיית המחוז כ-21,138 נפשות ב-6,022 משקי בית.

### חטיבות מנהליות
הטבלה הבאה מציגה את היסטוריית האוכלוסייה והמבנה המנהלי של מחוז מלכשאהי בשני מפקדים רצופים.

## קישורים חיצוניים

## הערות שוליים

קטגוריה:איראן: גאוגרפיה
צאי צ'ין

**צאי צ'ין** (בסינית: **周采芹**; נולדה ב-1 בספטמבר 1933) היא שחקנית בריטית-סינית, בעלת קריירה הנפרשת על פני כשבעה עשורים ושלוש יבשות.

היא נולדה בטיינג'ין לאב שהיה כוכב אופרה סינית, גדלה בשאנגחאי והתחנכה בהונג קונג הבריטית. היא הייתה השחקנית הראשונה שנולדה בסין שהתקבלה ל. תחילה הופיעה תחת שם הבמה "איירין צ'או" וכיכבה בתיאטראות וסט אנד וברודוויי. היא הופיעה בשניים מסרטי ג'יימס בונד, בהפרש של 39 שנים, כנערת בונד ב"אתה חי רק פעמיים"; וב"קזינו רויאל".

בארצות הברית נודעה בעיקר בזכות תפקידה בסדרת הטלוויזיה "סוכני S.H.I.E.L.D.", וכן בסרט "שאנג-צ'י ואגדת עשר הטבעות". היא הייתה מדריכת המשחק הראשונה שהוזמנה ללמד משחק בסין לאחר מהפכת התרבות, עת נפתחו האוניברסיטאות בסין מחדש.

כמו כן היא השתתפה, בין היתר, בסרטים "הגשר על הנהר קוואי", "פונדק האושר השישי", "יצרים", "טיטאן", "מזימות זרות", "זכרונותיה של גיישה", "ונדי וו: לוחמת הנשף", "האשליה 2" ו"קסם של מפלצת", וכן בסדרות הטלוויזיה "שיקגו הופ", "אחיות", "אווטאר", "האנטומיה של גריי", "רופא להשכיר", "מחזיקות מעמד", "בא בדוב" ו"בעיית שלושת הגופים".

## קישורים חיצוניים
* 

## הערות שוליים

קטגוריה:נערות בונד
קטגוריה:שחקני קולנוע וטלוויזיה בריטים
קטגוריה:שחקניות קולנוע וטלוויזיה בריטיות
קטגוריה:סינים שנולדו ב-1933
קטגוריה:בריטים שנולדו ב-1933
קטגוריה:בריטיות שנולדו ב-1933
דיקטיס

**דיקטיס** (ביוונית עתיקה: **Δίκτυς**) היה שם המיוחס לארבעה גברים במיתולוגיה היוונית.
* דיקטיס, דייג ואחיו של פולידקטס, מלך סריפוס. הוא מצא את דנאה ובנה התינוק פרסאוס בתוך תיבה שנסחפה לחוף (או שנתפסה ברשת הדיג שלו). הוא התייחס אליהם היטב וגידל את פרסאוס כבנו. לאחר שפרסאוס הרג את מדוזה, הציל את אנדרומדה, ומאוחר יותר הראה את ראשה של מדוזה לפולידקטס והפך אותו לאבן, הוא מינה את דיקטיס למלך במקומו.
* דיקטיס, אחד המלחים שניסו לחטוף את דיוניסוס ונהפך לדולפין על ידי האל.
* דיקטיס, קנטאור שהשתתף בחתונתו של פריתואוס ונלחם נגד הלפיתים. בזמן שנמלט מפריתואוס, הוא החליק ונפל מצוק. הוא שופד על צמרת עץ מילה ומת.
* דיקטיס, בן פוסידון ואגמדה, בת אוגיאס. הוא היה אחיו של אקטור ובלוס.
* דיקטיס הוא גם שמו של מחזה אבוד מאת אוריפידס, שרק חלקים ממנו שרדו.

## הערות שוליים

קטגוריה:דמויות מהמיתולוגיה היוונית
בלה טאר

**בלה טאר** (בהונגרית: **Béla Tarr**; 21 ביולי 1955 – 6 בינואר 2026) היה במאי ומפיק הונגרי. הסרטים שלו מאופיינים באיטיות יוצאת דופן, בסצנות שחור-לבן ובשוטים ארוכים מהרגיל. הוא התפרסם בעקבות הסרט זוכה הפרסים שטנטנגו (Sátántangó) שהפיק בשנת 1994.

בלה טאר הפיק מספר סרטים, ביניהם קן משפחתי (Family Nest) ב-1979, אלמנך הסתיו (Almanac of Fall) ב-1984, אבדון (Damnation) ב-1988, שטנטנגו (Sátántangó) ב-1994 והרמוניות ורקמייסטר (Werckmeister Harmonies) ב-2000. הסרט האיש מלונדון (The Man from London) שהפיק ב-2007 עם לאסלו קרסנהורקאי זכה בפסטיבל הקולנוע בקאן לשנת 2007.

לאחר שהפיק את הסרט הסוס מטורינו (The Turin Horse) ב-2011, טאר פרש מעבודתו. בפברואר 2012 הוא עבר לסרייבו, בירת בוסניה והרצגובינה, שם פתח בית ספר בינלאומי להפקת סרטים בשם Film.factory. ב-2017, פתח תערוכה בשם Till the End of the World. כ-40,000 אנשים ביקרו את התערוכה.

## ביוגרפיה
טאר נולד ב-21 ביולי 1955 בעיר פץ' שבהונגריה אך גדל בבירה בודפשט. הוריו עסקו בתעשיית הקולנוע. טאר החל ללמוד בטלוויזיה הלאומית של הונגריה, במקום שבו אימו עבדה. ביום הולדתו ה-14, אביו קנה לו מצלמת 8 מ"מ. בגיל 16, טאר ארגן קבוצת הפקה עם חבריו בשם Dziga .Verotv הם הפיקו את הסרט Guest Workers שזכה בפרס בפסטיבל סרטים. רוב הסרטים שהפיק היו סרטים תיעודיים.

טאר מת ב-6 בינואר 2026 לאחר מאבק במחלה קשה, הוא היה בן 70 במותו.

## השפעה
במאי הקולנוע האמריקאי גאס ואן סנט ציין שקיבל השראה רבה מעבודותיו של בלה טאר.

## פרסים
ב-1979, הוא זכה בפרס הגדול על הסרט Family Nest בפסטיבל הסרטים הבינלאומי מנהיים-היידלברג. ב-1982, זכה בציון לשבח על סרטו The Prefab People בפסטיבל לוקרנו. ב-1988, זכה בפרס ברגמו על סרטו .Damnation ב-1994, זכה בפסטיבל הסרטים הבין-לאומי בברלין על סרטו שטנטנגו. בדצמבר 2022, זכה בפסטיבל הסרטים הבין-לאומי בקרלה. בדצמבר 2023 זכה בפרס האקדמיה האירופית לקולנוע. ב-2024 זכה בפסטיבל הסרטים הבין-לאומי בטוקיו.

## קישורים חיצוניים

* 
* 

## הערות שוליים

קטגוריה:במאי קולנוע הונגרים
קטגוריה:הונגרים שנולדו ב-1955
קטגוריה:הונגרים שנפטרו ב-2026
מרקוס קוקו

**מרקוס רגיס קוקו** (בצרפת: **Marcus Regis Coco**; נולד ב-24 ביוני 1996) הוא כדורגלן גוואדלופי המשחק בעמדת המגן הימני בהפועל תל אביב מליגת העל.

## קריירת מועדונים
קוקו שיחק בקבוצות ילדים מקומיות ובגיל 17 הצטרף לגנגאן. ב-1 בפברואר 2015 ערך את הופעת הבכורה שלו בקבוצה הבוגרת בתיקו 1-1 נגד בורדו. ב-13 בפברואר 2016 הבקיע את שער הבכורה שלו בליגה בהפסד 4-2 לבורדו.

בקיץ  הצטרף לנאנט תמורת 3 מיליון אירו. ב-11 באוגוסט 2019 ערך את הופעת הבכורה שלו בקבוצה בהפסד 2-1 לליל בו קרע את הרצועה הצולבת אחרי 15 דקות. ב-30 באוגוסט 2020 בישל בניצחון 1-2 נגד נים. ב-20 באפריל 2022 הבקיע את שער הבכורה שלו בקבוצה בהפסד 3-2 לאולימפיק מרסיי בו גם הורחק בדקה ה-94 אחרי שקיבל כרטיס צהוב שני. בסיום אותה עונה, זכה עם הקבוצה בגביע כאשר רשם 83 דקות בגמר בו ניצחה נאנט 0-1 את ניס.

ב-8 בספטמבר 2025 חתם בצ'.פ.ר. קלוז' מליגת העל הרומנית.

ב-8 בינואר 2026 חתם בהפועל תל אביב מליגת העל. 6 ימים לאחר מכן, ערך את הופעת הבכורה שלו בקבוצה במשחק במסגרת שמינית גמר גביע המדינה נגד מכבי תל אביב, בו הוחלף בדקה ה-68.

## קריירה בינלאומית
ב-12 באוקטובר 2023 ערך את הופעת הבכורה שלו בנבחרת גוואדלופ בהפסד 2-1 ל.

## תארים
; נאנט
*הגביע הצרפתי: 

## קישורים חיצוניים

## הערות שוליים

קטגוריה:כדורגלנים גוואדלופים
קטגוריה:מגני כדורגל גוואדלופים
קטגוריה:כדורגלני גנגאן
קטגוריה:כדורגלני נאנט
קטגוריה:כדורגלני צ'.פ.ר. קלוז'
קטגוריה:כדורגלני הפועל תל אביב
קטגוריה:כדורגלני נבחרת גוואדלופ
קטגוריה:ספורטאים זרים ברומניה
קטגוריה:כדורגלנים זרים בישראל
קטגוריה:גוואדלופים שנולדו במאה ה-20
אורג (פירושונים)

קטגוריה:שמות משפחה עבריים
קטגוריה:שמות משפחה לפי עיסוק
תפילה במסגד

**תפילה במסגד** (באנגלית: **Prayer in the Mosque**) הוא ציור שמן על בד מאת ז'אן-לאון ז'רום, שנוצר עד שנת 1874. היצירה מוצגת במוזיאון המטרופוליטן לאמנות בניו יורק. 

## תיאור היצירה
הציור מתאר את פנים מסגד עמר מן המאה השביעית בקהיר. הסצנה מציגה שורות של מתפללים הפונים אל מכה במהלך אחת מחמש התפילות היומיות. בין הדמויות נראים מתפללים ממעמדות שונים, החל מדמות רמת מעלה המלווה בפמלייתה ועד לאיש דת מוסלמי הלבוש במתנֶה בלבד. המתפללים ערוכים בשורות סדורות בהתאם לאופי הטקסי של התפילה. גם כמה יונים נראות בציור.

## תולדות היצירה
הציור נוצר לאחר ביקורו של ז’אן-לאון ז’רום במצרים בשנת 1868. עם זאת, אין זה סביר שהאמן נכח בפועל בטקס תפילה במסגד עמר, שכן המסגד חדל מלשמש לפולחן עד מועד הביקור. לפיכך, הדימוי מתואר כצירוף של רישומים וצילומים מאתרים שונים, ולא כתיעוד ישיר של טקס מסוים.

## הערות שוליים

קטגוריה:ז'אן-לאון ז'רום: ציורים
קטגוריה:ציורי שמן
קטגוריה:ציורי ז'אנר
קטגוריה:מוזיאון המטרופוליטן לאמנות
קטגוריה:ציורים מהמאה ה-19
קטגוריה:גברים בציור
קטגוריה:בעלי חיים באמנות
פנימית

[ממוזער|שתי פנימיות לאופניים: פנימית גדולה יותר ל[אופני הרים ופנימית דקה יותר לאופני מרוץ]]
**פנימית** היא טורוס מתנפח המהווה את פנים הצמיגים הפנאומטיים. הפנימית מנופחת באמצעות ונטיל ומתאימה למעטפת הצמיג. הפנימית מספקת תמיכה מבנית ומתלה, בעוד שהצמיג מספק אחיזה ומגן עליה.

## שימוש
כיום, רוב צמיגי האופניים משתמשים בפנימיות, וכן צמיגי עגלות, מריצות ואופנועים רבים ובעבר מכוניות. כיום רוב המכוניות משתמשות בצמיגים נטולי פנימית שיכולים לפעול בלחצים נמוכים וגבוהים ללא סיכון של צביטה או פיצוץ, בניגוד לצמיגי פנימית. פנימיות גדולות משמשות לפעילויות פנאי שונות, כגון התקני ציפה ואבובים.

## היסטוריה
ממוזער|שתי פנימיות אדומות לצמיגי רכב משנות ה-30/40.
פנימיות הומצאו בשנות ה-1800 לשימוש עם צמיגים פנאומטיים, מכיוון שגלגלים סטנדרטיים באותה תקופה לא היו מלאים באוויר, והיו לא נוחים לרכיבה. במהלך השנים, פנימיות יוצרו בצבעים שונים מעבר לשחור הטיפוסי, בהם אדום, לבן ואפור. פנימיות צבעוניות אלו יוצרו לעיתים קרובות מגומי טבעי לעומת הפנימיות השחורות המגופרות הסטנדרטיות, מה שהפך אותן לגמישות יותר. פנימיות שימשו בצמיגים למכוניות, משאיות ואופניים, אך משנות ה-50 ועד שנות ה-70, צמיגים ללא פנימיות החלו לשלוט במכוניות ומשאיות.

## חומרים
פנימיות עשויות בדרך כלל מתערובת של גומי טבעי וסינתטי. גומי טבעי פחות נוטה לנקבים ולעיתים קרובות גמיש יותר, בעוד שגומי סינתטי זול יותר. אופני מרוץ משתמשים לעיתים קרובות בפנימיות עם אחוז גבוה יותר של גומי טבעי בהשוואה לאופניים רגילים. חלק מהיצרנים פיתחו גם סוגים אחרים של פנימיות אופניים, כגון אלו העשויות לטקס ו-TPU.

## ביצועים
פנימיות יאטו בדרך כלל יותר מאשר גרסאות ללא פנימית עקב החיכוך בין המעטפת לפנימית. פנימיות לרוב קלות יותר בממוצע, מכיוון שניתן לייצר אותן דקות יחסית. עם זאת, פנימיות לטקס ו-TPU נועדו להיות קלות יותר ונוחות יותר לרכיבה. לא ניתן לרכוב על צמיגי בעלי חישוק מתכת, בין אם עם פנימית או ללא פנימית, כשהצמיג מפונצ'ר, מכיוון שהצמיג עלול להיפרד מהחישוק. לעומת זאת, בצמיגי טובולר הפנימית תפורה לצמיג, מה שמאפשר להם לרכוב עליהם במקרה של פנצ'ר. צמיגים ללא פנימית מדווחים כנוחים יותר אם הם מותקנים כראוי.

## ראו גם
* צמיגים ללא פנימית 

## קישורים חיצוניים

## הערות שוליים

קטגוריה:חלקי אופניים
קטגוריה:צמיגים
קטגוריה:גומי
סטיב כהן (איש עסקים)

**סטיבן (סטיב) כהן** (באנגלית: **Steven (Steve) Cohen**; נולד ב-11 ביוני 1956) הוא איש עסקים יהודי-אמריקאי הבעלים והמנכ"ל של קרן הגידור **Point72** והבעלים והמנכ"ל של קבוצת הבייסבול ניו יורק מטס.

## ביוגרפיה
כהן גדל בגרייט נק שבמדינת ניו יורק. ב-1978 סיים תואר ראשון בכלכלה מבית הספר וורטון של אוניברסיטת פנסילבניה.

### פעילות בשוק ההון
כהן עבד בוול סטריט בבית ההשקעות ".Gruntal & Co" עד שב-1992 הקים את קרן הגידור "SAC Capital", שבשיאה ניהלה השקעות בהיקף של 15 מיליארד דולר והניבה למשקיעים תשואות בולטות במיוחד. ב-2013 נאלץ להפסיק את פעילות החברה בעקבות הרשעתה בשימוש במידע פנים במסחר, על החברה הוטל קנס של 1.8 מיליארד דולר. כהן עצמו לא הורשע אך הגיע ב-2016 להסדר עם הוועדה לניירות ערך ובורסות של ארצות הברית לפיה לא ינהל הון חיצוני למשך שנתיים עם תקופת השעיה על תנאי של שנתיים נוספות. תדמיתו של כהן כמשקיע חד וחסר סנטימנטים, העושה שימוש במידע פנים, היוותה השראה לדמות הגיבור הראשי בסדרת הדרמה "מיליארדים".

ב-2014 הקים את חברת Point72 תחילה כ-Family Office. ב-2018, בתום תקופת ההשעיה של כהן, נרשמה כחברת השקעות ומנהלת נכון ל-2025 הון של כ-41.5 מיליארד דולר. הונו של כהן מוערך על ידי פורבס בכ-21.3 מיליארד דולר.

### פעילות עסקית, ציבורית ופילנתרופית נוספת
ב-2012 רכש כהן 8% ממניות קבוצת הבייסבול ניו יורק מטס, ב-2020 היה לבעל השליטה במועדון עם אחזקות של כ-97% ממניות הקבוצה. הוא מכהן כמנכ"ל הקבוצה ורעייתו אלכסנדרה משמשת כנשיאה.

כהן הוא אספן אומנות המחזיק בין השאר ביצירות של פבלו פיקאסו, ג'ספר ג'ונס, ג'קסון פולוק, אנדי וורהול, פיטר דויג, ג'ף קונס, ריצ'רד סרה, קית' הרינג, אלברטו ג'קומטי, וילם דה קונינג, דמיאן הירסט ומארק קווין, חלק ניכר מהיצירות מוצגים במשרדים השונים של חברת Point72 ברחבי העולם. כמו כן הוא תורם למוזיאונים בולטים ובהם מוזיאון סולומון ר. גוגנהיים, המוזיאון לאמנות מודרנית, מוזיאון דל בריו והיכל התהילה של הרוק אנד רול.

כהן הוא מייסד הארגון הפילנתרופי Cohen Veterans Network (CVN) העוסק ברווחת משוחררי השירות הצבאי ומפעיל קליניקות ברחבי ארצות הברית המטפלות בין השאר בפוסט טראומה של משוחררים. הוא הקים את הארגון בעקבות שירותו של בנו בחיל הנחתים.

כהן היה נשוי לפטרישיה משנת 1979 עד גירושיהם ב-1990, ולהם שני ילדים משותפים. ב-1992 נישא לאלכסנדרה גרסיה ולהם ארבעה ילדים משותפים וילד נוסף של אלכסנדרה מלפני נישואיהם.

## הערות שוליים

## קישורים חיצוניים

קטגוריה:אנשי עסקים אמריקאים
קטגוריה:מיליארדרים יהודים אמריקאים
קטגוריה:בעלי קבוצות בייסבול
קטגוריה:ניו יורק מטס
קטגוריה:אספני אמנות אמריקאים
קטגוריה:בוגרי בית הספר וורטון
נעים חכים

**נעים חכים** (1928 – 26 במרץ 2021) היה שחקן ישראלי, היה מוכר בעיקר בשל השתתפותו בסדרה "המסעדה הגדולה" בתפקיד ארטין, עוזר הטבח הפוזל.

## ביוגרפיה
חכים נולד וגדל בעיר בגדאד שבעיראק. בצעירותו היה חבר במחתרת היהודית בעיר, ועלה לישראל במסגרת העלייה הבלתי לגאלית. עם עלייתו הגיע לקיבוץ דוברת, ולאחר תקופה קצרה עבר עם משפחתו להתגורר בירושלים.

עם הגעתו לירושלים החל להתפרנס מחלוקת עיתונים, ובהמשך החזיק קיוסק בשכונת מקור ברוך. חכים היה נשוי לנעימה חכים. בנם הבכור יעקב חכים נהרג בגיל 21 במלחמת יום הכיפורים, בקרב החווה הסינית.

לאחר מותו של בנו עבד חכים כמתורגמן במתאם פעולות הממשלה בשטחים. בעקבות האובדן עברו בני הזוג להתגורר במרכז הארץ לתקופה מסוימת.

אשתו חלתה והייתה מאושפזת במשך שמונה חודשים בבית חולים עד לפטירתה. ב-24 במרץ 2021 נפטרה אשתו, ויומיים לאחר מכן נפטר חכים בגיל 93 בביתו שבשכונת רמות בירושלים. הוא נטמן בהר המנוחות בגבעת שאול, והותיר אחריו שתי בנות.

## קריירה
ב-1962 שיחק בהצגה "כוכב ללא שם".

ב-1965 שיחק בהצגה "המלך אובו" בתפקיד חייל.

ב-1966 שיחק בהצגה "יאקות אפנדי".

בשנים 1971–1972 שיחק את נביל בסדרת הטלוויזיה "עאדל וסמירה" ששודרה בערוץ 1.

בשנים 1985–1989 שיחק בסדרת הטלוויזיה המצליחה של ערוץ 1 "המסעדה הגדולה" בתפקיד ארטין, עוזר הטבח הפוזל. עושה המון בעיות לאבו ראמי (ז'אק כהן) ולמסעדה שלו.

ב-1989 שיחק בהצגה "ציידי הסנארק".

ב-1996 הופיע בסרט "נשים" בתפקיד נכבד מוסלמי.

ב-2003 הופיע בסדרת הטלוויזיה "בית משותף" ששודרה בערוץ הילדים, גילם את דמותו של משה כהן.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים ילידי עיראק
קטגוריה:ישראלים שנולדו ב-1928
קטגוריה:ישראלים שנפטרו ב-2021
אמצעי מניעה לחיות בר

**אמצעי מניעה לחיות בר**, או **בקרת רבייה של חיות בר**, הם אמצעי מניעה המשמשים לוויסות רבייתן של חיות בר. הם אמצעי לא-קטלני לשליטה על גידול האוכלוסייה של מינים מתפרצים או מזיקים, ובפרט כאשר נגרמים קונפליקטים בין בני אדם לחיות בר באזורים של יישובי אדם.

אמצעי מניעה משמשים תחליף לאמצעי שליטה קטלניים בחיות בר, כמו ציד או הרעלה. לכן, אמצעי מניעה לחיות בר נחשבים על פי רוב לפתרון הומאני במקרים בהם יש צורך בהדברה רחבה. במקרים מיוחדים השימוש באמצעי מניעה מיושם לצורך בקרת מחלות או לצרכים אקולוגיים אחרים.

במצבים רבים לבקרת רבייה של חיות בר יש השפעה חיובית על רווחת בעלי החיים, שכן צפיפות יתר היא גורם אקולוגי לפגיעה ברווחה, בשל התפשטות מחלות, ריבוי קרבות אלימים ותחרות על משאבים שמובילה לרעב.

## שיטות ושימוש
אמצעי מניעה לחיות בר נבדקו ויושמו עבור מינים רבים, ככל הנראה יותר מ-85 מינים בסך הכל. אלו בעיקר של עופות ויונקים. ניתן להדביר איילים לבני זנב באמצעות אמצעי מניעה באזורים פרבריים, שם הם מהווים לעיתים מטרד. בחלקים מארצות הברית, נורים איילים בחצים המכילים חיסון למניעת הריון (אנ'), שהופך אותם לעקרים באופן זמני.

חיסון למניעת הריון אחד המשמש הוא porcine zona pellucida (PZP), או נגזרות שלו. צורה זו של אמצעי מניעה חיסוניים מונעת מהזרע גישה לביצית. צורה נוספת של אמצעי מניעה חיסוניים של איילים, הנקראת GonaCon, מייצרת נוגדנים להורמוני המין אצל האיילים, מה שגורם להם לאבד עניין בהזדווגות. צורות דומות של אמצעי מניעה חיסוניים הניתנים בזריקה נחקרות לשימוש באיילים קנדיים ובסנאים אפורים.

גם גלולות למניעת הריון עשויות לשמש לבקרת אוכלוסייה בקרב מגוון בעלי חיים, כולל איילים, חזירים שהתפראו, זאבי ערבות, פומות, כלבים וחתולים. מוצר אחד שפותח עבור מכרסמים כמו עכברים וחולדות, אשר נקרא במקור Mouseopause, אושר לשימוש מסחרי תחת השם ContraPest. פרויקט נוסף הוא פיתוח וניסוי של חמש שנים של מספר גלולות למניעת הריון עבור סנאים אפורים בבריטניה. הפרויקט נתמך על ידי משרד הסביבה, המזון והכפר של בריטניה ומטרתו "לספק שיטה יעילה, חסכונית בעבודה ולא קטלנית לניהול סנאים אפורים" עד ינואר 2024.

יונים היו מטרה לאמצעי מניעה ניסיוניים במשך עשרות שנים. בשנת 2007, רשמה ה־EPA את המוצר הראשון למניעת הריון דרך הפה עבור יונים שהתפראו וציפורים מזיקות אחרות בארצות הברית, בשם OvoControl P, המכיל את החומר הפעיל ניקרבזין.

שתל הורמונלי למניעת הריון בשחרור איטי עבור נקבות שד טסמני נמצא בפיתוח. אף על פי שהמין נמצא בסכנת הכחדה, השימוש בהם נועד לקדם את ההתנהגות הפראית של הזדווגות חופשית, מבלי שנקבות מסוימות יתרמו יתר על המידה לדור הבא, דבר שיכול "להיות בעל השלכות גנטיות ארוכות טווח על האוכלוסייה". ניסויים באמצעי מניעה בשדים טסמניים זכרים הראו כי הטסטוסטרון שלהם עלה, במקום לרדת כמו הטסטוסטרון של יונקים זכרים אחרים.

כמו בכל צורה של ניהול חיות בר, אמצעי מניעה לחיות בר עלולים במקרים מסוימים לגרום לתופעות לוואי שליליות על רווחתם של בעלי החיים המטופלים, אם כי ישנן עדויות לכך שהם עשויים לספק גם יתרונות לרווחת בעלי חיים.

## הערות שוליים

קטגוריה:פיקוח ילודה
קטגוריה:בעלי חיים והאדם
מוקדמות גביע אפריקה לאומות 2027

**מוקדמות גביע אפריקה לאומות 2027** הוא טורניר שמאורגן על ידי קונפדרציית הכדורגל של אפריקה שממנו יקבעו 24 הנבחרות שיעלו לטורניר גביע אפריקה לאומות 2027 שיערך במזרח אפריקה במדינות קניה, טנזניה ואוגנדה. המוקדמות יערכו בין 23 מרץ 2026 ל־16 בנובמבר 2026.

בתחרות ישתתפו 51 נבחרות שחברות בקונפדרציית הכדורגל של אפריקה, לא כולל המארחות ,  ו שהעפילו אוטומטית.

## מבנה המוקדמות
טורניר המקדמות חולק לשני שלבים:

שלב מוקדם: 12 הנבחרות שדורגו במקומות הנמוכים ביותר בדירוג פיפ"ה בנובמבר 2025 התמודדו בצמד משחקים, בית וחוץ. 6 הנבחרות המנצחות יעלו לשלב הבתים.
שלב הבתים: 42 הנבחרות הראשונות באפריקה ו־6 העולות מהמוקדמות יחולקו ל-12 בתים של 4 נבחרות. שתי הראשונות בכל בית יעלו לגביע אפריקה. בגלל שגם המארחות ישתתפו בשלב הבתים, בבתים שבהם ישובצו רק הראשונה תעלה לגביע אפריקה.

הגרלת המוקמדות הייתה אמורה להיערך ב־19 בדצמבר 2025, בראבט, מרוקו. אולם בעקבות התנגשות עם משחק בגביע אפריקה 2025 ההגרלה נדחתה ל־13 בינואר 2026.

## השלב המוקדם
### הגרלה
הנבחרות חולקו ל-4 דרגים לפי דירוג פיפ"א בנובמבר 2025. משיקולי לו"ז הרפובליקה הדמוקרטית של קונגו תשובץ בבית של 3 נבחרות, בגלל השתתפותה בפלייאוף בין־יבשתי.

12 הנבחרות האחרונות באפריקה לפי דירוג פיפ"א בנובמבר 2025, הוגרלו למשחק בית וחוץ כאשר ששת הזוכים יעלו לשלב הבתים. המשחקים יתקיים במרץ 2026.

## שלב הבתים
48 הנבחרות יחולקו ל-12 בתים של 4 נבחרות. המשחקים יערכו בין ספטמבר לנובמבר 2026.

## הערות שוליים

קניה/טנזניה/אוגנדה 2027
מרחב רותם

**מרחב רותם** הוא אחד מארבעת המרחבים של מחוז הדרום של משטרת ישראל. שטח הפעולה שבאחריות המרחב מתפרס על צפון הנגב ובעיקר בפזורה הבדואית שבו.
מרחב רותם מתמודד עם אתגרים רבים, בהם: סיכול פשיעה בדואית; חילוץ מטיילים; הסדרת ההתיישבות הבדואית; פעילות משטרתית בחברה רב־תרבותית; שמירה על הביטחון האישי של האזרח; מאבק בסחר הבדואי באמצעי לחימה, באירועי ירי, בסחיטת דמי חסות, בנייה בלתי חוקית ובתופעת הפוליגמיה.

## היסטוריה
המרחב הוקם ביוזמה משותפת של השר לביטחון לאומי איתמר בן גביר, מפכ"ל משטרת ישראל דני לוי ומפקד מחוז דרום של המשטרה חיים בובליל. היוזמה התעוררה כמסקנה מטבח שבעה באוקטובר ומלחמת חרבות ברזל שבאה בעקבותיה, והוא הופרדה ב-4 בינואר 2026 ממרחב נגב. מפקדו בזמן ההקמה היה ניצב משנה ששון שלמה, שכיהן קודם לכן כמפקד יחידת יואב, והוא ממשיך לכהן כמפקדה גם בראשית דרכה.

עם הקמתו של המרחב הוא פתח במבצע מכת פתיחה בדרום, שמטרתו פגיעה בארגוני פשיעה באזור ויציאה לפעילות אינטנסיבית בשטח.

## תחנות
במרחב רותם חמש תחנות:

כמו כן מחזיק המרחב ביחידת ימ"ר רותם.

## מפקדים

## הערות שוליים

רותם
קטגוריה:מחוז הדרום (משטרה)
טבחה בסלק

**טְבִּחָה בְּסַלְק** (בערבית: **طبيخة بالسلق**; מילולית: תבשיל עלי סלק) היא נזיד קדירה מסורתי מהמטבח של יהדות לוב, המהווה את אחד המאכלים המרכזיים בשבת ובחגים.

המאכל מתאפיין בצבעו השחור-ירוק העמוק, במרקם סמיך ושומני. המרכיב הדומיננטי בתבשיל אינו שורש הסלק האדום אלא סלק עלים. בקרב יהדות תוניסיה, הגרסה המקבילה (המתבססת על אותו בסיס של עלי מנגולד מטוגנים) מכונה פְּקָיילֶה.

הטביחה בסלק מוגשת באופן מסורתי בצהרי יום השבת, כשהיא יצוקה על גבי קוסקוס. השומן הרב בתבשיל נספג בגרגרי הקוסקוס ומאזן את יובשם.

## אטימולוגיה
המילה "טבחה" נגזרת מהשורש הערבי ط.ب.خ (ט.ב.ח), שמשמעותו "לבשל". בקרב יהודי צפון אפריקה, המונח משמש שם גנרי לתבשילי קדירה בבישול ארוך. המילה "סלק" בערבית מתייחסת לצמח המנגולד, בדומה למילה הארמית "סילקא" המוזכרת בתלמוד כאחד מסימני ראש השנה.

## הרכב ותהליך כימי
ייחודו הקולינרי והכימי של התבשיל טמון בתהליך העיבוד המקדים של הירק, שנועד במקורו לשימור:
# מיצוי וקרמליזציה: עלי המנגולד נשטפים, נקצצים ועוברים תהליך של טיגון איטי וממושך בשמן (לעיתים במשך שעות), עד להתאדות מוחלטת של הנוזלים.
# שינוי הצבע: בתהליך זה, הכלורופיל שבעלים מתפרק והסוכרים עוברים קרמליזציה ותגובת מייאר, מה שמשנה את צבע העלים מירוק בהיר לשחור עמוק ומעניק להם טעם מרוכז.
# הבסיס לשימור: התוצר הסופי של הטיגון הוא רכז שחור ושומני, אשר הודות לאחוז השומן הגבוה והיעדר המים, עמיד בפני קלקול וניתן היה לשמרו בצנצנות ללא קירור למשך חודשים ארוכים. בשל העבודה הרבה הכרוכה בהכנתה והטעם העשיר שהיא מעניקה, זכתה תמצית זו בקרב בשלנים וחוקרי אוכל לכינוי "הזהב השחור" של המטבח הצפון-אפריקאי.

אל הבסיס המטוגן מוסיפים שעועית לבנה (שהושרתה במים), נתחי בשר בקר (לרוב נתחים שומניים כמו שריר או לחי), ולעיתים עצמות מח. התבשיל מתבשל בבישול איטי עד לריכוך מלא של השעועית והבשר.

## תוספות מסורתיות
נהוג להעשיר את הטביחה בתוספות המתבשלות בתוך הרוטב הסמיך וסופגות את טעמיו:
* **קוּקְלָה** (בערבית: **كوكلا**): קציצת סולת ושומן האופיינית למטבח של יהודי לוב. הקוקלה מורכבת מסולת, שומן כבש קצוץ או שומן בקר (לרוב מאזור האליה), שום כתוש טרי, פפריקה חריפה ומתוקה, וקימל טחון (כרוויה). במהלך הבישול הארוך, הסולת תופחת וסופגת את הנוזלים השחורים של הטביחה, ומרקמה הופך דחוס ונימוח.
* **מַסְרָן** (בערבית: **مصران**): מעי גס ממולא. המילה "מסרן" בערבית משמעה "מעי". המאכל משתייך למשפחת חלקי הפנים הממולאים המכונה **עַסְבַּאן** (וביחיד: **[[עסבנה|עַסְבָּנָה]]**). הוא עשוי ממעי בקר נקי הממולא בתערובת של בשר קצוץ, אורז, עשבי תיבול (פטרוזיליה, כוסברה, שמיר), בצל ותבלינים. בשונה מהעסבנה הרגילה שלעיתים מבושלת במים או ברוטב עגבניות, המסרן של הטביחה מתבשל בתוך רוטב המנגולד הכהה ומקבל צבע עמוק וטעם ייחודי.

## הערות שוליים

קטגוריה:יהדות לוב
קטגוריה:המטבח היהודי
קטגוריה:נזיד
קטגוריה:מאכלי בשר
Untold Things

***Untold Things*** הוא אלבום האולפן השלישי של המלחינה והנגנית בויולה האנגלייה ג’וסלין פוק, שיצא לאור ב-2001 על ידי חברת ריל וורלד רקורדס.

בניגוד לאלבומיה הקודמים ‘‘Deluge’’ (1997) ו-’‘Flood’’ (1999), שנכתבו בעיקר לתיאטרון ולקולנוע (כולל הסרט ‘’עיניים עצומות לרווחה’’ של סטנלי קובריק), ‘‘Untold Things’’ מייצג חזון יצירתי אישי יותר של פוק. האלבום משלב אלמנטים קלאסיים עם השפעות מוזיקת עולם, כולל דגימות ממסורות גלובליות שונות, שירה הפוכה וסידורי מיתרים אתריים. הוא כולל קומפוזיציות אטמוספיריות ומכושפות, שמתוארות לעיתים קרובות כנאו-קלאסיות עם אלמנטים של ניו אייג’ ופיוז’ן עולמי.
מספר רצועות מקורן בפרויקטים כמו סדרת הטלוויזיה של BBC ‘‘In a Land of Plenty’’. האלבום יצא מחדש ב-2013 בסדרת Real World Gold, עם שתי רצועות בונוס: “Adam’s Lullaby” ו-“Ave Maria”, בשתיהן שירה של נטשה אטלס.

## רקע והקלטה
פוק, שהוכשרה קלאסית על הוויולה, שאבה השראה מהופעות חיות ושיתופי פעולה בתקופה זו. עודדה על ידי האתוס של ריל וורלד רקורדס לטשטוש גבולות מוזיקליים, היא שילבה תזמור קלאסי עם דגימות מהקלטות מסורתיות מכל העולם. הזמרת מלאני פפנהיים מילאה תפקיד משמעותי, תרמה קווים ווקאליים מקוריים, כולל מילים הפוכות ברצועות כמו “Saffron”. האלבום הוקלט וממוקסס באולפני ריל וורלד רקורדס בווילטשייר, בריטניה, מה שמשקף את הקשר הארוך של פוק עם הלייבל, שבו השתתפה בעבר בשבועות הקלטה ועבדה כמעבדת מיתרים עבור פיטר גבריאל.
פוק תיארה את האלבום כמשקף תחושה של אמונה, אובדן וכמיהה, תוך הימנעות מפרשנות דתית מפורשת. רבות מהקומפוזיציות עובדו מחדש מעבודות קודמות לריקוד, קולנוע או טלוויזיה.

## קבלה ביקורתית

‘‘Untold Things’’ זכה לביקורות חיוביות בדרך כלל עם יציאתו, כשהמבקרים שיבחו את הפיוז’ן החדשני של הסגנונות תוך ציון האופי ההרהרי ולעיתים הצר של הטווח הרגשי. ביקורת מ-2001 על הופעה חיה של אנסמבל ג’וסלין פוק, שכללה מוזיקה מהאלבום, פורסמה ב’’הגרדיאן’’. המבקר טום סרוויס תיאר את ההופעות כבעיקר איטיות ומלנכוליות, שיבח את מגוון הכלים אך ביקר את הטווח הביטויי הצר. הוא הכיר בחדשנות בחלקים בודדים – כמו שירת שירה הפוכה של מלאני פפנהיים ב“Butterfly Song” – אך מצא שהמוזיקה הרהרית יותר מדרמטית ומצריכה סבלנות מהמאזינים. בביקורת מ-2001 ב’’בילבורד’’, האלבום שובח על הובלת המאזינים “בין עולמות, יוצר קלאסיציזם גלובלי סוריאליסטי”, עם דגש על שילוב דגימות ווקאליות אתניות והופעות חיות. ‘’All About Jazz’’ ציין שהאלבום “מגשר בין עולמות רבים” והדגיש את “אווירת הריאליזם הקסום” שנוצרת משכבות ווקאליות וכליות. ביקורת רטרוספקטיבית מ-2013 ב’’האינדיפנדנט’’, לכבוד הוצאה מחודשת, קבעה שהוא “עמד היטב במבחן הזמן” מאז יציאתו ב-2001, והדגישה את שילוב הנושאים הקדושים והחילוניים המועשרים בהשפעות רב-תרבותיות, בעיקר דרך תרומות הזמרות נטשה אטלס ומלאני פפנהיים, וכן איכות סאונד מעולה שהועצמה על ידי מאסטרינג של בוב לודוויג. ביקורת במגזין ‘’Songlines’’ ציינה שבדיעבד, שילוב הדגימות הרגיש של פוק בלט לעומת אלבומי מוזיקת עולם מאוחרים רבים, ומעניק ל’‘Untold Things’’ “חום ועומק” ייחודיים במקום סאונד קליני מופק יתר על המידה.

## רשימת רצועות
כל הקומפוזיציות מאת ג’וסלין פוק.

## נגנים
* ג’וסלין פוק – ויולה, קלידים, פסנתר, תכנות, הפקה
* מלאני פפנהיים – שירה
* נטשה אטלס – שירה (רצועות בונוס)
* קרוליין לוול, סופי האריס – צ’לו
* הארווי ברו – פסלטרי
* עבדאללה צ’האדה – קאנון
* מניקם יוגסווארן – טאבלה
* נגנים נוספים ודגימות ממקורות מסורתיים שונים

## הערות שוליים

קטגוריה:מוזיקת עולם
קטגוריה:אלבומי העידן החדש
טנגו השטן

[ממוזער|דיוקן של [לאסלו קרסנהורקאי, מחבר הרומן.]]
**טנגו השטן** (בהונגרית: **Sátántangó**) הוא רומן פוסט-מודרני פרי עטו של הסופר ההונגרי לאסלו קרסנהורקאי, חתן פרס נובל לספרות לשנת 2025. זהו רומן הביכורים של קרסנהורקאי, שהקנה לו מקום כאחד מגדולי הסופרים בהונגרית. הרומן זכה לעיבוד קולנועי שיצא לאקרנים ב-1994 () בבימויו של בלה טאר. הרומן תורגם לעברית בידי רמי סערי וראה אור ב-2025 בהוצאת בבל.

## מבנה
הרומן מורכב מתריסר פרקים אשר תואמים למחול הטנגו – שישה צעדים קדימה ושישה צעדים אחורה. שמות הפרקים בשפת המקור ובתרגום לאנגלית הם:





## עלילה
עלילת הרומן מתרחשת בכפר קטן, חסר שם ושכוח-אל בהונגריה. לפנים היה המקום מושבה חקלאית שיתופית, אך מאז כשל הקולקטיב וננטש בידי הרשויות, וכעת בתיו מטים לנפול וכל שביב של תקווה אבד כליל. ימיה הטובים של המושבה כבר מאחוריה, ומי שהיה יכול לעזוב כבר עזב. הכפר מיושב בידי אנשים תמהוניים ומיואשים – איכרים חסרי תקנה מכלים את זמנם בניסיון להונות זה את זה ביד קשה; רופא הכפר מבושם כדרך קבע ותר אחר שכניו בכפייתיות; נשים צעירות מנסות למכור את גופן בטחנת קמח חָרֵבה; ילדה לוקה בנפשה מנסה להרוג את החתול שלה ללא הועיל. בסיום הפרק הראשון, נפוצה שמועה בקרב התושבים בדבר בואם של שתי דמויות מסתוריות רבות־עוצמה – אירימיאס, ספק נביא וספק שרלטן, ושולייתו פטרינה. אירימיאס חי בכפר לפני שנים רבות ונחשב מאז כמת, ומרבית הדמויות תולות בו תקוות ומייחלות שיושיע אותם. העלילה נעה בין התככים והשנאות, החטאים והבגידות של תושבי הכפר, המתלבטים אם להישאר או לעזוב, כל עת שגשמי הסתיו ניתכים בארץ ללא מעצורים.

## סגנון
ההתרחשויות ברומן מוצגות מכמה זוויות שונות, כאשר העלילה נעה קדימה ואחורנית. כל פרק כתוב כרצף מילים מתמשך ללא חלוקה משנית לפסקאות, עם משפטים גמלוניים המשתרכים לאורך שורות טקסט רבות:

הרומן נכתב בסגנון מודרניסטי ביותר, וניתן להבחין בהשפעתם של סופרים מן המאה ה-20 על קרנסהורקאי. כתב עיתון "הגרדיאן" תאו טייט (Theo Tait) מצביע על ההשראה שדלה מחבר הרומן מהסופר והמחזאי האירי סמואל בקט בעיצוב דמויותיהם של אירימיאס ופטרינה. בנוסף, האמירה המופיעה בראש הרומן ("In that case, I'll miss the thing by waiting"), אשר נחתמת בייחוס העלום "פ.ק.", למעשה לקוחה מהפרק השמיני של הרומן "הטירה" מאת הסופר היהודי פרנץ קפקא. בדומה לכתביו של קפקא, מצייר קרנסהורקאי בספרו אלגוריה עגומה לחיים תחת שלטון דורסני ומדכא. הרומן ראה אור ב-1985, עת שבהונגריה עדיין אחז הממשל קומוניסטי במוסרות השלטון, ועלילת הרומן מרמזת על ניסיונה הכושל של הקולקטיביזציה החקלאית במולדתו של המחבר.

## קבלה
עם יציאתו לאור ב-1985, עורר הרומן סנסציה ספרותית בהונגריה וזכה לאהדת המבקרים. הרומן תורגם לשפות רבות, בהן אנגלית, צרפתית, גרמנית, שוודית ועברית. הרומן זכה בפרס בוקר הבין-לאומי לשנת 2015.

לדברי מבקר הספרות מוטי פוגל, "טנגו השטן" הוא .

## עיבוד לסרט

ב-1994 יצא לאקרנים עיבוד קולנועי לרומן מאת הבמאי בלה טאר, בן ארצו של קרסנהורקאי. הסרט אורך כ-450 דקות (מעל שבע שעות) והקרנתו על המסך הגדול היא מאורע נדיר.

## לקריאה נוספת

* לאסלו קרסנהורקאי, **טנגו השטן**, הוצאת בבל, 2025 

## קישורים חיצוניים
* 
* 
* 

## ביאורים

## הערות שוליים

קטגוריה:ספרות הונגרית
קטגוריה:ספרי 1985
קטגוריה:רומנים (סוגה ספרותית)
קטגוריה:ספרי הוצאת בבל
יחידת יואב

ממוזער|שוטרי היחידה
**יחידת יואב** היא יחידת התערבות משטרתית במחוז דרום של משטרת ישראל ומהווה כוח עתודה ראשוני לסיוע באירועים חריגים ובפרט במחוז בו היא פועלת, בתחומי פעילות חבלנית עוינת, תחומי חירום ולחימה בפשיעה חמורה, וכן היא מתמחה בטיפול בהפרות סדר.

היחידה הוקמה באפריל 2012, ובראשותה עומד מפקד בדרגת ניצב-משנה ששמו לא מפורסם לציבור.

היחידה לקחה חלק באירועים רבים ביניהם: אירוע הפרות סדר קשים, אבטחת ביקורי נשיאי ארצות הברית ברק אובמה וג'ו ביידן, פינוי והריסת אום אל-חיראן, תפיסות אמצעי לחימה, איתור מעבדות וחממות סמים, מרדפים אחרי בריוני תנועה בכבישי הנגב, סיוע לשב"כ במעצרים וחיפושים על יעדים ולחימה בטרור. כמו כן, היא מעורבת באיטום והריסת בתי מחבלים.

## ארגון ומבנה
החטיבה מונה כ-200 לוחמים המחולקים לארבע זרועות לפי אזור מגוריהם, בין דימונה לאשדוד:
* **זרוע רקיע** – האמונה על הפעלת רחפנים ותיעוד מבצעי בשטח.
* **זרוע האופנועים** – שוטרים רכובים שייעודם לחימה בתופעת הבריונות בכבישי הדרום ובנושא הפשיעה החמורה.
* **הזרועות המבצעיות** – שתי זרועות מבצעיות של לוחמים אשר מונות 6 צוותים שמתמחים במגוון פעולות סיכול אכיפה ופשיעה במחוז הדרומי.

## היסטוריה
היחידה הוקמה באפריל 2012 בפיקודו של מני בנימין. ב-2013 פיקד על היחידה יוסי גולן. הוא המשיך בתפקידו עד שנת 2017 לפחות.
[ממוזער|פינוי [אום אל-חיראן]]
היחידה השתתפה באירועי הפרות סדר משמעותיים, כגון במהומות ערביי ישראל ב-2014 ובמהומות שלהם בזמן מבצע שומר החומות ב-2021, והפגנות בלפור ונוספות. בתקופת אינתיפאדת הסכינים נטרלה היחידה מחבלים בירושלים, והיא השתתפה בלחימה בטרור במבצע צליל מכוון ב-2015. היחידה פינתה את הכפר אום אל-חיראן, כפר בלתי חוקי שהשתלט על קרקעות בנגב, סייעה בהקמת קו חשמל לאורך כביש 40, ומעורבת עד היום בתפיסת אמצעי לחימה ואיתור מעבדות סמים באזור הנגב.

היחידה הייתה מעורבת באבטחת ביקורי נשיאי ארצות הברית ברק אובמה וג'ו ביידן, והיא מבצעת משימות ביטחון שוטף בכבישי הנגב, בדגש על כבישים 25, 31, 40 ו-60. כמו כן, היא נותנת סיוע לשב"כ במעצרים ובחיפושים.

בהמשך כיהן על היחידה אבי לוי. בתקופתו התרחש טבח שבעה באוקטובר, ובו לוחמי היחידה לקחו חלק בסיכול חוליות מחבלים בצומת נתיבות, בקרב שדרות וביישובי העוטף. לוי סיים את תפקידו ב-21 במרץ 2025, והוחלף על ידי ששון שלמה. שלמה הוחלט ביולי על ידי יורי מזובובסקי, שכיהן קודם לכן כמפקד תחנת אשקלון. בתקופתו נערך בנגב מבצע סדר חדש בנגב, ובו נלחמה היחידה בפשיעה בדואית ובהפרות סדר שביצעו בדואים תושבי האזור.

## מפקדים

## קישורים חיצוניים

* דף היחידה, באתר הרשמי של לשכת גיוס משטרת ישראל
* 

## הערות שוליים

קטגוריה:יחידות משטרת ישראל
אבא שמיים

250px|ממוזער|שמאל|יופיטר, אבא שמיים במיתולוגיה הרומית
במיתולוגיה השוואתית, **אבא שמיים** הוא דמות המופיעה במספר דתות פוליתאיסטיות כאל שמיים שמיוחסות אליו תכונות אבהיות. אותה הדמות עומדת בדרך כלל בראש פנתאון האלים המקומי כמלכם של כל האלים בהווה או בעבר. המונח "אבא שמיים" עשוי להתייחס לעיתים לאל השמש במיתולוגיות מסוימות, כגון רע במיתולוגיה המצרית. הדמות המקבילה במיתולוגיות אלה ל"אבא שמיים" היא, בדרך כלל, אמא אדמה. עם האלים השונים שנתפתחו מדמותו של "אבא שמיים" נמנים זאוס במיתולוגיה היוונית, יופיטר במיתולוגיה הרומית, דיאוס פיטה במיתולוגיה ההינדואית ו"דיאוס פחטר" במיתולוגיה הפרוטו-הודו-אירופית.

## הערות שוליים

קטגוריה:אלי השמיים ומזג האוויר
קטגוריה:אבהות
ענת אשכנזי

**ענת אשכנזי** (נולדה ב-1972) היא סמנכ"לית הכספים של גוגל וחברת האם שלה אלפאבית, שנבחרה בשנת 2025 למקום ה-51 ברשימת הנשים החזקות בעולם של מגזין פורצ'ן.

## ביוגרפיה
אשכנזי נולדה ב-1972 וגדלה בישראל. היא בעלת תואר ראשון בחשבונאות וכלכלה מהאוניברסיטה העברית ותואר שני במנהל עסקים מאוניברסיטת תל אביב.

## קריירה מקצועית
בראשית דרכה המקצועית עבדה אשכנזי במחלקה הכלכלית של בנק הפועלים ובחברת הדירוג "מעלות סטנדרד אנד פורס". בשנת 2001 הצטרפה אשכנזי לענקית התרופות האמריקאית **אלי לילי** (Eli Lilly). במהלך 23 שנותיה בחברה מילאה מגוון תפקידים ניהוליים בכירים בתחומי הכספים, האסטרטגיה והתפעול, כולל כסמנכ"לית כספים של חטיבת האונקולוגיה, חטיבת הסוכרת ומעבדות המחקר של החברה. בשנת 2021 מונתה לסמנכ"לית הכספים של החברה, ובמהלך כהונתה הפכה החברה לאחת מחברות התרופות בעלות שווי השוק הגבוה בעולם.

ביוני 2024 הודיעה חברת **אלפאבית** על מינויה של אשכנזי לסמנכ"לית הכספים של הקבוצה וסמנכ"לית בכירה בגוגל. היא נכנסה לתפקיד רשמית ב-31 ביולי 2024, במקומה של רות פורת. על פי דיווחי החברה לרשות ניירות ערך האמריקאית (SEC), שכר הבסיס שלה עומד על מיליון דולר בשנה, לצד בונוס חתימה בסך 9.9 מיליון דולר, זכאות לבונוס שנתי מבוסס ביצועים בגובה של עד 200% משכר הבסיס, וחבילת מניות חסומות (RSU) בשווי של 13.1 מיליון דולר, כפיצוי על ויתור על תגמולים והטבות שצברה באלי לילי.

ב-2025 נבחרה על ידי המגזין פורצ'ן למקום ה-51 ברשימת 100 הנשים המשפיעות בעולם.

## הערות שוליים

קטגוריה:אלפאבית (חברה)
קטגוריה:עובדות גוגל
קטגוריה:בוגרות האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:מנהלות אמריקאיות
קטגוריה:ישראליות שנולדו ב-1972
היער ההרקיני

250px|ממוזער|שמאל|מבט על היער ההרקיני
**היער ההרקיני** היה יער עתיק שהשתרע על פני מרכז אירופה ומערב אירופה מצפון צרפת דרך דרום גרמניה עד הרי הקרפטים. עם זאת, גבולותיו המדויקים של אותו היער לוטים בערפל. לדברי סופרי העת העתיקה שהתגוררו באירופה, היער ההרקיני סימל את גבולה הצפוני של אותה היבשת. אותם הסופרים עשויים לסייע בפתרון שאלת גבולותיו של אותו היער. כך, למשל, ניתן להסיק מדבריהם כי היער השחור בגרמניה סימל את גבולו המערבי של אותו היער, וכן שביער נכללו מסיבים רבים שמוקמו מערבית לנהר הריין. מספר חוקרים סבורים כי האטימולוגיה של הכינוי "הרקיני" המופיע בשמו של היער שאולה מכינויו של אל הסער במיתולוגיה פרוטו-הודו-אירופית פֶּרְקְוּנוּס, תוך השפעה ממעתק הגאים החל בשפות קלטיות, שבו העיצור של האות פ"א דגושה (/p/) הופך לזה של ה"א (/h/).

## קישורים חיצוניים

## הערות שוליים

קטגוריה:גרמניה: יערות
גורד שחקים מגה גבוה

**גורד שחקים מגה גבוה** הוא גורד שחקים שגובהו לפחות 600 מטר (כ-1,968 רגל).  נכון לינואר 2026, רק ארבעה בניינים שהושלמו הם "מגה גבוהים". למרות שעשרות בניינים כאלה הוצעו, נכון לתאריך זה, רק שלושה נמצאים בבנייה; מגדל ג'דה בערב הסעודית, אובליסק הבירה במצרים ובורג' עזיזי באיחוד האמירויות הערביות. לכלל הבניינים ברשימה זו מעל 100 קומות.

## גורדי שחקים מגה גבוהים

## גורדי שחקים מגה גבוהים מוצעים

## גורדי שחקים מגה גבוהים שבוטלו

## ראו גם
* גורדי שחקים מוקדמים
* גורד שחקים סופר גבוה
* גורדי השחקים הגבוהים בעולם
* ההיסטוריה של גורדי השחקים הגבוהים ביותר

## לקריאה נוספת

* Megatall Buildings and Other Future Places of Work. National Academies Press, Frontiers of Engineering: Reports on Leading-Edge Engineering from the 2017 Symposium. 2018. 
* Adrian Smith + Gordon Gill Architecture, Supertall | Megatall: How High Can We Go?, ORO Editions, 2022 
 
## הערות שוליים

קטגוריה:טיפוסי מבנים
גמר ליגת האלופות 2026

**גמר ליגת האלופות 2026** צפוי להיות המשחק האחרון לעונת 2025/2026, העונה ה-71 של טורניר הכדורגל הבכיר באירופה שמאורגן על ידי אופ"א והעונה ה-34 מאז שונה שמה של התחרות מ"גביע אירופה לאלופות" לליגת האלופות. המשחק יערך בפושקש ארנה בבודפשט, הונגריה ב-30 במאי 2026. 

המנצחת בגמר, תתמודד על תואר הסופר קאפ האירופי לשנת 2026 מול המנצחת בגמר הליגה האירופית. תתמודד בגביע הבינישבשתי לשנת 2026 ותזכה למקום בגביע העולם למועדונים 2029. כמו כן הזוכה תזכה למקום בעונת 2026/2027 בליגת האלופות אם לא תעפיל אליה דרך הליגה המקומית שלה.

## האצטדיון המארח
זו תהיה הפעם הראשונה שגמר ליגת האלופות יערך בפושקש ארנה. לאחר שאירח את הסופרקאפ האירופי 2020 ואת גמר הליגה האירופית 2023.

### בחירת האצטדיון
ב-17 במאי 2023 הושק הליך הגשת המועמדות עבור ערי אירופה לאירוח גמר ליגת האלופות 2026 ו-2027. כאשר כל עיר יכלה להגיש הצעה עבור אחד הגמרים או עבור שניהם. וכל התאחדות יכלה לזכות באירוח גמר אירופי אחד בשנה נתונה. האצטדיונים המוצעים היו היו צריכים לכלול דשא טבעי ולהיות מדורגים כאצטדיון בקטגוריה ארבע של אופ"א, עם קיבולת ברוטו של לפחות 70,000 צופים.

לוח הזמנים של המכרז היה כדלקמן:

17 במאי 2023: הגשת מועמדויות רשמית

17 ביולי 2023: תאריך סגירת הרישום לגשת למכרז

26 ביולי 2023: דרישות המכרז הוגשו למציעים

15 בנובמבר 2023: הגשת תיק מכרז ראשוני

21 בפברואר 2024: הגשת תיק מכרז סופי

22 במאי 2024: מינוי אצטדיון מארח

אופ"א הודיעה ב-18 ביולי 2023 כי שתי התאחדויות הביעו עניין באירוח משחקי גמר ליגת האלופות של 2026 ו-2027 במהלך תהליך המכרז הראשוני.

ב-22 במאי 2024 הוכרז על-ידי הוועד המנהל של אופ"א במהלך ישיבה שנערכה בדבלין שבאירלנד שפושקש ארנה בבודפשט, הונגריה. נבחר לארח את משחק גמר ליגת האלופות 2026.

## ראו גם

* גמר הליגה האירופית 2026
* גמר הקונפרנס ליג 2025

## הערות שוליים

2026
קטגוריה:תחרויות כדורגל ב-2026
ידידותי לסביבה (אלבום)

"**ידידותי לסביבה**" הוא אלבום האולפן הרביעי של הזמר שמוליק קראוס, אשר יצא לאור במרץ 1994. האלבום כולל, בין היתר, את השירים "המקום הכי נמוך", "השלום לך", "בית הערבה" ו"ידידותי לסביבה".

קראוס הלחין את כל שירי האלבום, מרביתם נכתבו על ידי יענקל'ה רוטבליט, והיתר נכתבו בידי נתן זך. כמו כן, הוא שר שני שירים ("תני לי" ו"מה אתה רוצה") יחד עם הזמרת מזי כהן.

על אף שהאלבום כשל מסחרית, הוא נחשב כיום לפריט אספנות בשווי מאות שקלים.

## רשימת הרצועות

## הערות שוליים

קטגוריה:אלבומי שמוליק קראוס
קטגוריה:אלבומים בעברית
קטגוריה:אלבומים שהופקו על ידי אילן וירצברג
קטגוריה:אלבומי רוק ישראליים
קטגוריה:אלבומי חברת הד ארצי
גבריאל הולמס

**גבריאל הולמס** (באנגלית: **Gabriel Holmes**; ) היה פוליטיקאי אמריקאי מקרוליינה הצפונית, איש הדמוקרטיה הג'קסונית, שכיהן כחבר בית הנבחרים של קרוליינה הצפונית בשנים 1794–1795, כחבר הסנאט של קרוליינה הצפונית בשנים 1797–1802 ובשנים 1812–1813, כמושל קרוליינה הצפונית ה-21 בשנים 1821–1824, וכחבר בית הנבחרים של ארצות הברית מ-1825 ועד מותו.
## ראשית חייו
גבריאל הולמס נולד ליד קלינטון  שבפרובינציית קרוליינה הצפונית, כצעיר מבין עשרת ילדיהם של גבריאל הולמס האב ושל מרי בלאונט קאסון. הוא התחנך באקדמיית זאיון פרנסוס שבמחוז רואן, למד באוניברסיטת הרווארד, אך לא סיים את לימודיו שם. לאחר מכן למד משפטים בראלי בהדרכתו של ג'ון לואיס טיילור, וב-1790 התקבל ללשכת עורכי הדין, והחל לעסוק במקצוע בקלינטון.
## קריירה פוליטית
בשנים 1794–1795 כיהן הולמס כחבר בית הנבחרים של קרוליינה הצפונית. בשנים 1797–1802 ובשנים 1812–1813 הוא כיהן כחבר הסנאט של קרוליינה הצפונית.

בשנים 1821–1824 כיהן הולמס כמושל קרוליינה הצפונית ה-21. בנאום ההשבעה שלו הוא ביקש שיונהג מס חינוך שישמש למימון בתי הספר לילדי המדינה. מימון זה היה אמור לספק הזדמנויות חינוכיות לעניים. הוא גם קידם את ביצוען של עבודות ציבוריות, אך הציע שכספי המדינה יוצאו ביותר יעילות, והנחה את האספה הכללית לתת את דעתה לצורך בדרכים וכבישים. כמו תומאס ג'פרסון הוא שם את הדגש על המגזר החקלאי בחברה האמריקאית. כנשיא מועצת הנאמנים של אוניברסיטת קרוליינה הצפונית בצ'אפל היל, תפקיד בו הוא שימש במקביל לכהונתו כמושל, הוא קרא לקיומם של קורסים במקצועות החקלאות, ולהקמת חווה לדוגמה לעידוד מחקר חקלאי. הוא האמין שהדגש בחינוך צריך להינתן למקצועות שימושיים. ב-1824 הוא אירח ברוב עם את ביקורו של הגנרל המרקיז דה לה פאייט. בחוקת קרוליינה הצפונית הייתה אז הגבלת כהונה לתפקיד המושל של שלוש תקופות כהונה של שנה אחת כל אחת, והולמס סיים את כהונתו כמושל ב-1824.

לאחר מכן הוא כיהן כחבר בית הנבחרים של ארצות הברית מ-1825 ועד מותו. בשנתיים הראשונות לכהונתו הוא היה יושב ראש ועדת ההוצאות של בית הנבחרים של ארצות הברית במחלקת הדואר.

## חיים אישיים
הולמס היה נשוי למרי סמית' האנטר, ולשניים נולדו חמישה ילדים, ביניהם תאופיליוס האנטר הולמס , שהיה לוטננט גנרל בצבא הקונפדרציה במלחמת האזרחים האמריקאית.

גבריאל הולמס נפטר ליד קלינטון ב-28 בספטמבר 1829, בעת כהונתו בבית הנבחרים. הוא נטמן בבית הקברות ג'ון סמפסון שבקלינטון. ב-יום הזיכרון 1984 הועברה קבורתו בתוך בית הקברות על ידי האגודה ההיסטורית של מחוז סמפסון. לזכרו קיימת גם מצבה בבית הקברות של הקונגרס.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1122-1123.


## קישורים חיצוניים
* גבריאל הולמס באתר אגודת המושלים הלאומית 
* 
* גבריאל הולמס באנציקלופדיה של קרוליינה הצפונית 
* גבריאל הולמס באתר The Political Graveyard 
*  
*  

קטגוריה:אמריקאים ילידי קרוליינה הצפונית
קטגוריה:מושלי קרוליינה הצפונית
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי האספה הכללית של קרוליינה הצפונית
קטגוריה:בוגרי אוניברסיטת הרווארד
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1769
קטגוריה:אמריקאים שנפטרו ב-1829
הנגיסט והורסה

250px|ממוזער|שמאל|תחריט המתאר את דמויותיהם של הנגיסט והורסה
**הנגיסט והורסה** הם צמד אחים המופיעים במיתולוגיה הגרמאנית ובפרט בזו הבריטית, שהובילו לכאורה את האנגלים, את הסקסונים ואת היוטים בפלישתם לבריטניה הגדולה ב. המסורות המיתולוגיות העוסקות בדמויותיהן של שני האחים מתארים אותם כמלכיה הראשונים של ממלכת קנט. ההשערה הנפוצה היא שמקור דמויותיהן של שני האחים טמונה במוטיב התאומים האלוהיים הנפוץ בקרב עמים הודו-אירופיים בכלל, ומגיע ככל הנראה מהמיתולוגיה הפרוטו-הודו-אירופית. עם הדמויות המקבילות לאלה של הנגיסט והורסה במיתולוגיות השונות נמנות קסטור ופולוקס מהמיתולוגיה היוונית והאשווינים מהמיתולוגיה ההינדואית. מקורו האטימולוגי של השמות "הנגיסט והורסה" נעוץ ככל הנראה במילים האנגליות Stallion ו-Horse לסוס, וזאת בדומה לכינוי "אשווינים" ששאול אף הוא מהמילה בסנסקריט לסוס.

## קישורים חיצוניים

## הערות שוליים

קטגוריה:מיתולוגיה בריטית
קטגוריה:אחאים
אלקי (אלים)

120px|ממוזער|שמאל|טקיטוס
ה**אלקי** היו צמד אחים שנסגדו על ידי קבוצות מסוימות בקרב השבטים גרמאניים כחלק מהמיתולוגיה הגרמאנית, ומוזכרים בחיבורו גרמאניה של ההיסטוריון הרומי טקיטוס. שמם של האלקי ככל הנראה שאול משמו הלועזי של האייל הקורא, "Alces alces". האלקי מזוהים עם דמויות של אחים אחרים שפולחנם היה נפוץ בקרב עמים הודו-אירופיים בכלל, ומגיע ככל הנראה מהמיתולוגיה הפרוטו-הודו-אירופית. עם הדמויות המקבילות לאלה של האלקי במיתולוגיות השונות נמנות קסטור ופולוקס מהמיתולוגיה היוונית, האשווינים מהמיתולוגיה ההינדואית והנגיסט והורסה מהמיתולוגיה הגרמאנית.

## קישורים חיצוניים

## הערות שוליים

קטגוריה:אחאים
פרג'ניה

**פרג'ניה** (בסנסקריט: **पर्जन्य**) הוא, לפי הוודות, כתבי הקודש של המיתולוגיה ההינדואית, אל שאחראי על תופעות מזג האוויר, כגון הגשם, הרעם והברק. פרג'ניה מזוהה לרוב כהופעה נוספת של האל ההינדואי אינדרה, שתחומי אחריותו דומים לאלה של פרג'ניה. האטימולוגיה של פרג'ניה נעוצה, ככל הנראה, באל פֶּרְקְוּנוּס המופיע במיתולוגיה הפרוטו-הודו-אירופית, האחראי אף הוא על מזג האוויר. משמו של פרנוקוס נתפתחו דמויות נוספות של אלים בקרב עמים הודו-אירופיים, כגון פיורגין במיתולוגיה הנורדית ופרון במיתולוגיה הסלאבית. פרג'ניה מתואר בריג ודה הכלולה בתוך הוודות ההינדואיות כ"בן השמיים".

## הערות שוליים

קטגוריה:אלים הינדואים